2 दिन पहले केरोसिन डाल जले अधेड़ की मौत
भीलवाड़ा| दोदिन पहले शराब के नशे में केरोसिन डालकर खुद को आग लगाने वाले अधेड़ की सोमवार देर रात जिला अस्पताल में उपचार के दौरान मौत हो गई। भीमगंज थाना पुलिस ने पोस्टमार्टम करा शव परिजनों के सुपुर्द किया। अधेड़ के केरोसिन डाल खुद को आग लगाने के कारणों का अभी खुलासा नहीं हुआ है। आदर्शनगर निवासी घनश्याम(45) पुत्र खेमचंद कोली शनिवार सुबह फैक्ट्री से घर लौटा था। इसके बाद वह अपने कमरे में चला गया। दोपहर में उसके कमरे से धुंआ उठता देख प|ी ने आवाज लगाई, कोई जवाब नहीं मिलने पर कमरे में जाकर देखा तो उसके होश उड़ गए। वहां घनश्याम आग से घिरा था और आसपास केरोसिन बिखरा था। यह देख उसकी चीख निकल गई, आवाज सुनकर परिवार के लोग मोहल्लावासी दौड़कर मौके पहुंचे। जिन्होंने आग बुझाकर घनश्याम को जिला अस्पताल पहुंचाया। सौ फीसदी झुलसी हालत में उसे बर्न वार्ड में भर्ती किया गया जिसकी उपचार के दौरान सोमवार रात करीब दो बजे मौत हो गई।
awa_Deva hin_Deva